Pielikums protokolam Nr. 5/2024

**LĒMUMS**

Jelgavā

2024.gada 21.martā Nr. 1

**Par atļauju Vaivai Laimītei savienot**

**valsts amatpersonas amatu**

Izskatot Jelgavas novada Īpašuma pārvaldes vadītāja pienākumu izpildītājas Vaivas Laimītes 2024.gada 19.marta iesniegumu, kā arī pamatojoties uz Pašvaldību likuma 10.panta pirmās daļas 21.punktu, likuma „Par interešu konflikta novēršanu valsts amatpersonu darbībā” 7.panta ceturtās daļas 2.punkta b apakšpunktu un 2021. gada 25.novembra iekšējās kārtības “Kārtība amatu savienošanas iesniegumu iesniegšanai, izvērtēšanai un atļauju izsniegšanai” 8. un 9.1.punktu,

Jelgavas novada dome, atklāti balsojot,

**PAR** **– 8** balsis (Dainis Liepiņš, Dina Tauriņa, Emīls Dobrājs, Ilze Vītola, Juris Lavenieks, Lolita Duge, Madars Lasmanis, Vidmants Rinkuns);

**PRET – 3** balsis (Andris Ozoliņš, Artūrs Semjonovs, Uldis Ainārs) ;

**ATTURAS – 4** balsis (Gundars Liepa, Ģirts Neija, Irina Dolgova, Oskars Cīrulis),

**nolemj:**

1. Atļaut Vaivai Laimītei savienot Jelgavas novada Īpašuma pārvaldes vadītāja pienākumu izpildītājas amatu ar valdes locekļa amatu sabiedrībā ar ierobežotu atbildību “Zemgales veselības centrs”.
2. Kontroli par lēmuma izpildi uzdodu izpilddirektorei Līgai Lonertei.

Domes priekšsēdētājs M.Lasmanis